Мурен җәрәхәте

Мурен җәрәхәте — үзәктәге өлкәгә таралу белән көчәюче периферик стромаль  җәрәхәтләнү белән сыйфатланган сирәк идиопатияле чир. Диагноз клиник  билгеләрне табудан һәм периферик җәрәхәтле кератитның башка сәбәпләрен  кичектерүгә бәйле. Мурен җәрәхәте ир-атларда ешрак һәм балаларда бик сирәк  очрый. 30% очракта чир ике яклы була һәм бер яклы зарарлануга караганда  агрессиврак бара, икенчесе әкренрәк үсеш ала һәм терапиягә яхшырак бирешә.  Мөгезкатлау стромасының үзенчәлекле антиген-тәмекләренә турыдан-туры каршы  юнәлешле аутоиммунлы барыш булу мөмкин. генетика ягыннан алшартлы шәхесләрдә  кузгату факторы җәрәхәт була ала.
 Ачыклау 
1.    Күренешләренә көчле авырту, фотофобия һәм астигматизм өчен күрү начарлану керә.

2.     Билгеләре (барлыкка килү тәртибендә).

•       Ачык  мөгезкатлауның өске өчтән берен зарарлаучы периферик җәрәхәтләнүе (рәс.  9.26а).

•       Казылган һәм  инфильтрацияләнгән кырый белән көчәюче периферик һәм үзәктәге строма юкаруы  (рәс. 9.26б).

•       Тамырлану  җәрәхәтләрнең нигезен һәм кырыен җәлеп итә, әмма яндаш мөгезкатлауны түгел  (рәс. 9.26в).

•       Төзәлү стадиясе  юкару, тамырлану һәм җөйләнү белән сыйфатлана (рәс. 9.26г).

3.    ФАГ башта лимб өлкәсендә капилляр тыгылу һәм җәрәхәт нигезенә таралучы яңа  ясалган тамырлардан сеңүне ачыклый.

4.    Өзлегүләр. Югары дәрәҗәдәге астигматизм, минималь җәрәхәттән соң тишелү (бик сирәк  үзлегеннән тишелү), икенчел бактериаль инфекция, катаракта һәм глаукома.
 Дәвалау 
Мурен җәрәхәтендә бердәм нәтиҗәле дәвалау ысулы юк. Чир үзеннән-үзе 6-18  айдан соң дәвалаусыз туктый һәм мөгезкатлауның юкаруы һәм тамырлануы өчен  чагылган күрү начарлануы белән тәмамлана.

Хәтта дәвалау барышында 18% очракта күрү  яктылык сизүгә кадәр төшә. Урынлы кебек системалы иммунотерапия нәтиҗәсез.  Мөгезкатлауны күчереп утырту нәтиҗәсе трансплантатта җәрәхәтләнү рецидивлары  өчен канәгатьләндерерлек түгел. Түбәндәге адымлы терапия стратегиясе тәкъдим  ителә.

1.    Урынлы дәвалауга стероидлар яки циклоспорин 1.0% керә. Башка урынлы препаратлар  — яшь сыекчасы алмаштыргычлары һәм коллагеназа ингибиторлары (ацетилцистеин  10%, 0.2 моляр L-цистеин).

2.     Конъюнктива резекциясе яки криотерапия, некрозлы тукыманы кисеп алу белән катнаш  була ала, берьяклы барышта нәтиҗәле, әмма ике яклыда юк. Алымнарны лимбтан 4  мм артка һәм зарарлану кырыеннан 2 мм ераклыкта үткәрәләр.

3.     Системалы иммуносупрессив терапияне ике яклы барышта мөмкин булганча иртә яки  барыш беренче карауда ук үскән стадиядә булса билгелиләр. Дәвалауда традицион  циклофосфамид кулланалар, әмма соңгы вакытта шулай ук циклоспорин куллану да  нәтиҗәле булган (5 мг/кг).

4.     Хирургия

•       Ламелляр  кератопластика гомумән ярамый, әмма урынлы циклоспорин куллану белән  катнаштыруның әйбәт нәтиҗәсе турында хәбәрләр бар.

•       Үскән чирдә  калган үзәктәге утраучыкның ламелляр диссекциясе алга таба ялкынсынуны  кисәтергә мөмкин.

•       Цианоакрилатлы  җилемне тишелүне дәвалаганда кулланырга мөмкин.

•       Идеаль вариантта  реконструкция кабатлану куркынычлыгын киметү максаты белән  иммунодепрессантлар кулланып, ламелляр хирургия белән булырга тиеш; системалы  кулланышсыз кабатланулар ешлыгы якынча 25% тәшкил итә.
 Чыганаклар 


Төркем:Медицина
Төркем:Әлифба буенча авырулар
Төркем:Офтальмология
Төркем:Күз авырулары